Foto: AP/Andy Wong Xitoy Tashqi ishlar vazirligi rasmiy vakili Gen Shuanning ma’lum qilishicha, XXR boshqa davlatlarning ichki siyosatiga aralashmayapti. Bu haqda RIA «Novosti» xabar bermoqda. Ta’kidlanishicha, Xitoy tomoni shu tariqa AQSh prezidenti Donald Trampning XXR 2018 yilgi mamlakat hududidagi saylovlarga aralashishga urinayotgani bo‘yicha ayblovlariga munosabat bildirgan. «Biz AQShga Xitoyga qarshi asossiz ayblovlarni va tuhmat qilishni to‘xtatishni tavsiya etamiz», - dedi Shuan. Uning qo‘shimcha qilishicha, jahonda boshqa mamlakatlarning ishlariga ko‘pincha aralashadigan davlat barchaga juda yaxshi ma’lum. Eslatib o‘tamiz, avvalroq Rossiya va Xitoy harbiy ittifoqi AQShning yarim asrlik strategiyasini o‘zgartirishi xabar qilingandi.